Lockdown

Lockdown (doslovne z angličtiny uzamknutie alebo uzavretie) je dočasný stav, pri ktorom musia ľudia zostať tam, kde sú, obvykle kvôli špecifickým rizikám pre nich alebo pre ostatných. Spája sa s obmedzeniami (voľného) pohybu, s cieľom zabrániť epidémii alebo pandémii.

V čase pandémie COVID-19 boli v jednotlivých krajinách vyhlasované rozsiahle lockdowny. Lockdown sa uplatňuje pri povinných celoštátnych karanténach alebo odporúčaniach zostať doma. Platí ale tiež ako príkaz na uzavretie niektorých druhov podnikov či prevádzok, zatvorenie hraníc alebo zákaz zhromaždení či podujatí.

Pôvodný význam slova lockdown znamenal uzamknutie väzňov v celách ako dočasné bezpečnostné opatrenie. Termín sa používa vo väzenských pravidlách s účelom zabrániť ľuďom, informáciám alebo predmetom opustiť oblasť (napr. celu). Pravidlá môžu obvykle iniciovať iba ľudia s dostatočnou autoritou.

Lockdown možno tiež použiť na ochranu ľudí vo vnútri zariadenia pred osobou alebo hrozbou zvonka. V budovách sú vchodové dvere zamknuté, aby do nich nemohla vstúpiť ani z nich vyjsť žiadna osoba. Úplný lockdown obvykle znamená, že ľudia musia zostať tam, kde sú a nesmú vstupovať alebo opúšťať budovu alebo miestnosti, alebo musia ísť do najbližšieho miesta (budovy) označeného ako bezpečné.Spiegel, Sarah. "Prison Race Rights: An Easy Case for Segregation." Calif. L. Rev. 95 (2007): 2261. Fulltext online. (anglicky) 
 História 
Podľa slovníka Merriam-Webster je slovo lockdown v angličtine prvýkrát doložené v roku 1973, keď išlo o uzamknutie väzňov.

V nadväznosti na teroristické útoky z 11. septembra 2001 na severovýchode Spojených štátov amerických sa začalo trojdňové blokovanie amerického civilného vzdušného priestoru.

Brusel bol uzamknutý v roku 2015. Mesto bolo uzamknuté na niekoľko dní, zatiaľ čo bezpečnostné služby hľadali podozrivých účastníkov teroristických parížskych útokov v novembri 2015. Neskôr v roku 2015 spôsobila hrozba teroristických útokov v uzavretie školskej štvrte v Los Angeles.

V auguste 2019 indická vláda uvalila lockdown na Džammú a Kašmír po zrušení samostatného štátu (rozsiahlej autonómie) s tým, že uzamknutie malo potlačiť terorizmus.

Prvý lockdown spojený s pandémiou COVID-19, bol zavedený ako preventívne opatrenie v reakcii na COVID-19 v čínskom meste Wu-chan v januári 2020.

 Typy 
Rozdiely medzi núdzovým a preventívnym lockdownom umožňujú vytváranie rôznych plánov postupu pri rôznych okolnostiach.

 Preventívny lockdown 
Preventívny lockdown je preventívny akčný plán implementovaný na riešenie neobvyklého scenára alebo slabosti určitého systému. Má zabrániť akémukoľvek nebezpečenstvu, zaistiť bezpečnosť ľudí, organizácie a systému. Preventívne opatrenia sa zameriavajú na prevenciu nebezpečenstva a rizík vyplývajúcich z neobvyklých okolností, zvyčajne zahŕňajú aj zlepšenie účinnosti.

Väčšina organizácií plánuje núdzové odstavenie, ale neplánuje zhoršenie situácie na nebezpečnú úroveň. Tieto plány musia byť založené na type ohrozenia a mali by byť jednoduché a krátke, aby sa ich bolo možné ľahko naučiť a zavádzať; súčasne majú byť dostatočne pružné, aby zvládli niekoľko možných scenárov. To umožňuje správcom vybrať si z viacerých možností, ktoré sa ľahšie používajú pri rôznych scenároch. Napríklad keď polícia prenasleduje neozbrojeného zlodeja cez školské ihrisko, pružnejší postup umožňuje správcom školy, aby výučba pokračovala.

 Núdzový lockdown 
Núdzový lockdown sa vykonáva vtedy, keď bezprostredne hrozí ohrozenie života alebo riziko úrazu človeka. Postupy núdzového uzavretia školy musia byť stručné a jednoduché, aby ich bolo možné ľahko používať v krízových podmienkach v reálnom živote. Jednoduché postupy sa je možné naučiť ľahko a bez zdĺhavého tréningu.

 Počas epidémií 
Lockdown môže obmedziť pohyb alebo aktivity ľudí a zároveň umožňuje väčšine organizácií fungovať normálne alebo obmedziť pohyb alebo aktivity tak, že bežným spôsobom môžu fungovať iba organizácie poskytujúce základné potreby a služby.

 Pandémia COVID-19 
Počas pandémie COVID-19 bol termín lockdown používaný pre akcie súvisiace s hromadnými karanténami alebo výzvami, aby ľudia zostávali doma. Napr. začiatkom apríla 2020 bolo 3,9 miliardy ľudí na celom svete pod nejakou formou lockdownu. Do konca apríla bolo v európskych krajinách v lockdowne okolo 300 miliónov osôb, v Latinskej Amerike okolo 200 miliónov, takmer 300 miliónov v Spojených štátoch amerických a 1,3 miliardy v Indii.

Lockdown na Filipínach sa začal 14. marca 2020 a bol jedným z najdlhších a najprísnejších. Podobný lockdown bol aj v Juhoafrickej republike, ktorý sa začal 27. marca 2020. Išlo tiež o najprísnejšie opatrenia na svete, pretože boli zakázané cigarety aj alkohol.

 Mäkký, tvrdý a slabý a silný 
Premiér Eduard Heger (OĽaNO) nazval termínom lockdown aj opatrenia, ktoré neočkovaným nedovoľujú navštevovať niektoré prevádzky. Neočkovaní však stále môžu cestovať, chodiť na návštevy, nakupovať v predajniach s oblečením či obuvou a chodiť bez obmedzení do práce. Médiá nazývajú tento lockdown ako slabý alebo mäkký.

 Lockdown na Slovensku 
 od 19. decembra 2020 do 10. januára 2021 boli zatvorené rôzne prevádzky a od 05:00 hod. do 01:00 hod. nasledujúceho dňa platil zákaz vychádzania, z ktorého existovalo viacero výnimiek. Vláda vyhlásila núdzový stav 30. septembra 2020, ktorý platil od 1. októbra na 45 dní. Následne ho kabinet viackrát predlžoval. Núdzový stav na Slovensku skončil 14. mája 2021 o čom rozhodla vláda v rovnaký deň. Mimoriadna situácia vyhlásená 11. marca 2020 trvá naďalej aj po ukončení núdzového stavu. Vláda zrušila núdzový stav predčasne po tom, ako Národná rada SR schválila novelu zákona o hospodárskej mobilizácii, ktorú 14. mája podpísala aj prezidentka Zuzana Čaputová. Kabinet má vďaka tomu nástroje na prijímanie opatrení hospodárskej mobilizácie bez núdzového stavu.
 od 22.novembra 2021 sa mení COVID automat a premiér Eduard Heger povedal, že ide o lockdown pre nezaočkovaných. Najprísnejšími obmedzeniami sú:
 prevádzky (mimo esenciálnych obchodov – podrobne vymenované vo vyhláške k činnosti prevádzok – § 2, ods. 2) sú pre režim OTP a základ v červenej až čiernej farbe zatvorené.
 v červenej až čiernej farbe sa pre režim OTP zavádza jednotný limit pre hromadné podujatia do počtu šesť osôb. Pre režim OP sa limity v červenej až čiernej farbe znižujú na 200, 100 a 50.
 od 25. novembra 2021 platil na Slovensku núdzový stav a zákaz vychádzania.

 Referencie 

 Pozri aj 
 Karanténa

 Iné projekty 

 Zdroj 


Kategória:Pandémie
Kategória:Pandémia ochorenia COVID-19
Kategória:Kriminológia